NRF เปิดเทรดวันแรกเหนือจอง 97% แตะ 9.05 บ. มูลค่าซื้อขาย 816 ลบ.
NRF เปิดเทรดวันแรกเหนือจอง 97% แตะ 9.05 บ. มูลค่าซื้อขาย 816 ลบ. 
9 ต.ค. 2563

ผู้สื่อข่าวรายงานว่า ราคาหุ้นบริษัท บริษัท เอ็นอาร์ อินสแตนท์ โปรดิวซ์จำกัด (มหาชน) หรือ NRF เปิดเทรดวันแรกที่ระดับ 9.05 บาท โดยล่าสุด ณ เวลา 10.00 น. อยู่ที่ระดับ 8.90 บาท บวก 4.30 บาท หรือ 93.48% สูงสุดที่ระดับ 9.20 บาท ต่ำสุดที่ระดับ 8.70 บาท ด้วยมูลค่าการซื้อขาย 816.33 ล้านบาท
สำหรับ NRF ดำเนินธุรกิจผลิต จัดหา และจำหน่ายผลิตภัณฑ์ปรุงรสอาหาร อาหารสำเร็จรูป เครื่องปรุงสำหรับประกอบอาหาร  อาหารมังสวิรัตที่ไม่มีส่วนผสมของไข่และนม อาหารโปรตีนจากพืช และเครื่องดื่มสำเร็จรูปชนิดผงและน้ำ ได้เสนอขายหุ้นให้กับประชาชนทั่วไปครั้งแรก (IPO) จำนวน 340 ล้านหุ้น ที่ราคาหุ้นละ 4.60 บาท ระหว่างวันที่ 28 ก.ย.-5 ต.ค.63